tomron87/hebrew-wikipedia-sentences-corpus huggingface dataset:
כמו כן, מיקרופון המובנה בנגן מאפשר לבצע הקלטות קול.
הסוללה של הנגן מספיקה לכ-24 שעות של ניגון מוזיקה.
את נפח האחסון הפנימי של הנגן ניתן להרחיב באמצעות הכנסת כרטיס זיכרון microSD לתוך חריץ מתאים, אותו חריץ תומך גם בכרטיסי SlotMusic ו-SlotRadio.
ב-31 באוגוסט 2009, סנדיסק הכריזה על הגרסה השונה בעיצובה מה-Sansa Clip, ה־.
דגם זה דומה מאוד לקודמו שכן גם הוא כולל את העיצוב הבסיסי של הנגן, חומרת שמע, תאימות זהה עם פורמטים שונים ואף מסך OLED עם 4 פסי צבע שונים (הראשון בכתום ושלושת הפסים האחרונים בכחול); אך בשונה מה-Sansa Clip הוא מגיע עם הבדלים משמעותיים.
אפשרויות הבחירה בנפח האחסון הפנימי עודכנו לשלוש האפשרויות הללו: 2 גיגה-בתים בצבע שחור, 4 גיגה-בתים בצבעים שחור, אדום, כחול, לבן או אינדיגו ואף אפשרות חדשה של 8 גיגה-בתים בצבע שחור בלבד.
כמו כן, מבנה הנגן נעשה יותר מרובע ואף כולל את לחצני הניווט שצורתם השתנתה לריבוע והוסרה התאורה האחורית שלהם.
מעטה הנגן העשוי פלסטיק הוחלף בפלסטיק יותר איכותי ויותר עמיד, הוסרה האפשרות להסרת הקליפס ממקומו בגב הנגן ונוספה האפשרות לנגן מוזיקה מתוך תיקיות הקבצים במקום רק מתפריט המוזיקה ואף נוספה תמיכה בתקן ה-ReplayGain.
קצב המעבר בין השירים הופחת, אך סנדיסק הודיעה באופן רשמי שהנגן יגיע עם אפשרות ניגון ללא פער (Gapless Playback).
לדגם זה נוסף גם חריץ כרטיסי זיכרון שתומך בכרטיסי microSDHC ומאפשר הרחבת נפח האחסון הפנימי עד 32 גיגה-בתים בכרטיס הזיכרון, חריץ כרטיסי הזיכרון תומך אף בכרטיסי slotMusic ו-slotRadio ותפריט חדש לניגון slotRadio שנוסף לתפריט הראשי.
על מנת לאפשר את הכנסת החריץ לכרטיסי זיכרון בתוך הנגן, היה צורך בהעברת לחצני עוצמת השמע לצידו השמאלי של הנגן והחלפת מתג הכיבוי/נעילה בלחצן כיבוי פשוט שהועבר לראש הנגן, ובכך המבנה הבסיסי של ה-Sansa Clip השתנה במקצת.
האפשרות לנעילת לחצני הניווט שהיה זמין דרך מתג הכיבוי/נעילה היא כעת לחיצה ממושכת על לחצן הבית בדגם ה־.
בדומה לנגני ה-Clip וה-Fuze הקודמים, דגם ה־ שמר על מגבר אוזניות פנימי, המאפשר יצירת תדרי בס עם דיוק ברמה גבוהה ככל האפשר, ואף רמה נמוכה ככל האפשר של עיוות צלילים.
ה־ הפך לפופולרי בקרב חובבי אודיו ומתכנתים בעיקר בזכות המחיר הנמוך של הנגן, ממיר DAC מעולה ותמיכה רחבה בקושחה המתואמת אישית והפתוחה Rockbox.
Rockbox משפר את חיי הסוללה של הנגן ומוסיף תכונות יעילות כגון אקולייזר פרמטרי, ניגון מוזיקה ללא פערים באופן מושלם (באופן טוב יותר מהקושחה המקורית) ותמיכה בקובצי AAC.
ה־ החליף את ה-Sansa Clip שתמיכתו הסתיימה, וחולק מתכונותיו הרבות והחומרה הבסיסית שלו ומנגד כולל שינוי בעיצוב, אפשרות חדשה לנפח אחסון וחריץ לכרטיסי זיכרון microSDHC.
המדריך למשתמש עבור ה־ מספק הוראות להעתקת קובצי שמע או תיקיות מוזיקה מהמחשב אל זיכרונות פנימיים או חיצוניים באמצעות שימוש בסייר הקבצים של Windows.
הוא מספק אף הוראות ליצירת רשימות השמעה, באמצעות שימוש ב-Windows Media Player.
למרות זאת, בעקבות הצלחות של חברות לנגני מדיה, משתמשים רבים בחרו להשתמש ביישומים אחרים, כמו Media Monkey ו-Winamp.
Sansa Fuze, אשר הוכרז ב-28 במרץ 2008 והגיע בנפחי אחסון פנימיים של 2, 4 ו-8 גיגה-בתים, הוא נגן מדיה נייד בעל מסך צבעוני ורחב בגודל 1.9" ועובי של 7.62 מילימטרים.
תכונות נוספות הנמצאות בנגן כוללות מקלט רדיו FM מובנה עם אפשרות לשמירה של עד 40 תחנות ואפשרות של ביצוע הקלטות של שידורי רדיו, מיקרופון מובנה לצורך ביצוע הקלטות קול וחיי סוללה של כ-24 שעות של ניגון מוזיקה.
את נפח האחסון הקיים ניתן להרחיב באמצעות שימוש בכרטיס זיכרון microSDHC.
גרסת קושחה 1.01.22 נתנה לנגן תמיכה בניגון קובצי FLAC ו-Ogg Vorbis.
בדומה לדגם ה-Sansa Clip, ה-Fuze הגיע עם שתי אפשרויות שונות של חומרה לבחירה: הראשונה (Fuze v1) הגיעה עם מעבד AS3525 (בדומה ל-Clip v1) והשנייה (Fuze v2) הגיעה עם מעבד (בדומה ל-Clip v2, , ו-Clip Zip).
ב-9 באוקטובר 2007, סנדיסק הכריזה על ה-Sansa Clip הידוע גם בשם "Sansa m300".
גודלו של הנגן דומה לגודלו של האייפוד שאפל מהדור השני - נגן MP3 ללא מסך של חברת אפל, אך הדגם הזה כולל קליפס גדול הנמצא בגב המכשיר והניתן להסרה וכולל גם מסך OLED בעל ארבעה פסי תאורה - הראשון בצבע כתום ושלושת האחרים בצבע כחול.
הדגם הזה כולל גם מקלט רדיו FM מובנה עם אפשרות להקלטת שידורי הרדיו, ואף מיקרופון מובנה לביצוע הקלטות קול.
נגן זה אשר מבוסס על זיכרון הבזק מגיע בשלוש אפשרויות שונות של נפח אחסון פנימי: האחת מגיעה בנפח של גיגה-בתים אחד ובצבע שחור, השנייה מגיעה בנפח של 2 גיגה-בתים ובצבעים שחור, כחול, אדום וורוד, והשלישית מגיעה בנפח של 4 גיגה-בתים ובצבעים כסף ושחור.
בנובמבר 2008, סנדיסק פרסמה בבריטניה אפשרות נוספת של 8 גיגה-בתים בצבעים כסף ושחור.
באמצע דרכה של הפצת הדגם Sansa Clip, סנדיסק עידכנה את עיצוב החומרה של הנגן בהתבסס על המערכת החדשה על שבב (SOC) של אוסטריה מיקרוסיסטמס.
העדכון בעיצוב החומרה הביא לחיי סוללה משופרים באמצעות שימוש בשבב ARM9E חסכוני יותר אשר החליף את שבב ה-ARM9 הקודם.
פרט לדרישת שדרוגי קושחה שונים, לא היו שינויים פונקציונליים בתוכנה.
המערכת העדכנית על שבב היוותה את הבסיס למערכות של דגמי ה־ וה-Clip Zip.
קושחת Rockbox עבור ה-Clip v1 השתחררה ב-21 בנובמבר 2009, ומאוחר יותר גם עבור ה-Clip v2 ב-14 במאי 2010.
גרסת קושחה 01.01.29, שהשתחררה במאי 2008, הוסיפה ל-Clip תמיכה בקובצי Ogg Vorbis.
גרסה 01.01.30 שיפרה את התמיכה של הנגן ב-Ogg Vorbis והוסיפה תמיכה בקובצי FLAC.
גרסאות הקושחה האחרונות עבור דגם זה הן 01.01.35 ו-02.01.35, ותאימותן לאחת מגרסאות ה-Sansa Clip (v1 או v2) תלויה בעדכון החומרה של הנגן.
ה-Sansa Clip, בגרסת קושחה 01.32 ומעלה, מכיל חמש תיקיות:
Audible - עבור ספרי שמע שהורדו מ-Audible.com
Audiobooks - ספרי שמע אחרים, עם אפשרות להמשך ניגון הקובץ שהופסק באמצע הניגון
Podcasts - פודקאסטים, גם קבצים אלו ניתנים להמשך ניגון בזמן מאוחר יותר
Record - הקלטות, עבור הקלטות שבוצעו במכשיר ונשמרו בפורמט WAV
Sansa Shaker הוא נגן אודיו דיגיטלי ללא מסך המגיע בצבעים כחול, אדום, לבן וורוד ועם חריץ להכנסת כרטיסי זיכרון SD.
כרטיס אחד בגודל 512 מגה-בתים או גיגה בית אחד נכלל עם הנגן וניתן להחליפו בכרטיס אחר בעל אחסון של עד 4 גיגה-בתים.
העיצוב של הנגן דמוי הצינור נועד להיות ידידותי לילדים, ודומה מאוד לשייקר מלח, שכן מאפשר לדלג לשיר הבא, השני או השלישי הבאים ברשימת ההשמעה בעת ניעור הנגן.
הנגן פועל באמצעות סוללת AAA למשך כ-10 שעות, וכולל גם שני חיבורים לאוזניות משני צידיו ורמקול מובנה בראש הנגן.
לנגן שתי טבעות בצבע לבן שמאפשרות לנהל את אופן ניגון המוזיקה: הטבעת העליונה מאפשרת לשנות את עוצמת הקול של הנגן והטבעת התחתונה מאפשרת לעבור לשיר הבא או הקודם.
הטבעות פועלות על ידי סיבובן עם כיוון השעון או נגדו.
בשונה משאר הנגנים בסדרת ה-Sansa, ה-Sansa Shaker תומך רק בניגון מוזיקה בפורמט MP3 בלבד.
כאשר מסירים את כרטיס הזיכרון מהנגן בעת ניגון מוזיקה, הוא פולט צליל: "או-או".
כאשר מחזירים את כרטיס הזיכרון לנגן, הוא פולט צליל של פיצוץ קל.
Sansa Express הוא נגן מוזיקה מבוסס זיכרון הבזק המגיע בנפחי אחסון של גיגה בית אחד או 2 גיגה-בתים.
לנגן מחבר USB מובנה אשר מקנה לו צורה שמזכירה דיסק און קי, מסך OLED בגודל 1.1", חריץ לכרטיסי microSD, מקלט רדיו FM מובנה, מיקרופון מובנה לביצוע הקלטות קול, סוללת ליתיום-יון מובנית וחוט המחובר בלולאה לנגן לצורך תליית הנגן על הצוואר.
בנוסף, ניתן להקליט שידורי רדיו חיים ולבצע הקלטות קול עם המיקרופון ולשמור אותם באחסון הפנימי של הנגן.
דגם זה אינו מהווה עדכון לדגם ה-c200, בגלל היכולת שלו לנגן קובצי מוזיקה בלבד.
הוא יותר דומה לדגם ה-m200 ושומר על העיצוב החיצוני ועל ממשק הקושחה המותקנת בו.
Sansa Express הוא נגן המוזיקה הדיגיטלי הראשון בעולם שמאפשר לטעון קבצים ללא צורך בכבל נתונים, אף על פי שכבל USB נכלל בחבילה אם יש צורך להשתמש בו.
Sansa c200 היא סדרה של נגני מדיה ניידים בעלי סוללת ליתיום-יון ניתנת לשליפה, מקלט רדיו FM עם אפשרות להקלטת שידורי הרדיו ומיקרופון מובנה.
בנוסף, לנגנים בסדרה מסך צבעוני בגודל 1.4" וברזולוציה של 132x80 פיקסלים ואף חריץ לכרטיסי microSD.
נגנים מסדרה זו תומכים באביזרים וציוד חיצוני שבמקור פותחו עבור סדרת ה-Sansa e200. הנגן זמין בנפחי אחסון של גיגה בית אחד (עבור דגם ה-c240) או בנפח של 2 גיגה-בתים (עבור דגם ה-c250).
דגמים חדשים יותר, הנקראים בשם "c200 v2", מכילים חומרה משופרת ואף תמיכה בקובצי Audible בפורמט 2. האריזות של הדגמים החדשים יותר ששווקו התעדכנו לגבי התמיכה בפורמט החדש והדבר התבטא בהוספת השורה "תומך בקובצי אודיו בפורמט Audible" לרשימת התכונות של הנגן.
קושחת ה-Rockbox החופשית מוסיפה לנגן תכונות רבות יותר, וביניהן נכללת האפשרות להשתמש בכרטיסי microSDHC אפילו בדגמי ה-c200 v1, ובכך להרחיב את נפח האחסון הקיים עד 32 גיגה-בתים.
Sansa e200 היא סדרה של ארבעה נגני מדיה ניידים בנפחי אחסון פנימיים שונים, שהופצה ב-5 בינואר 2006. הנגנים בסדרה כוללים נגן סרטי וידאו, מקלט רדיו FM מובנה עם אפשרות להקלטת שידורי הרדיו, מקליט קול עם מיקרופון מובנה ומציג תמונות.
הנגנים בסדרה מבוססים על זיכרון הבזק ומגיעים בנפחי אחסון של 2 גיגה-בתים (בדגם ה-e250), 4 גיגה-בתים (בדגם ה-e260), 6 גיגה-בתים (בדגם ה-e270) או 8 גיגה-בתים (בדגם ה-e280).
הנגנים בסדרה כוללים אף אפשרות להרחבת הזיכרון הקיים באמצעות הכנסת כרטיס זיכרון microSD לתוך חריץ מתאים אשר תומך בהרחבה עד 2 גיגה-בתים (תמיכה בכרטיסי microSDHC אשר מאפשרים הרחבה עד 32 גיגה-בתים זמינה רק כאשר הותקנה בנגן קושחת ה-Rockbox הזמינה להורדה בחינם או בגרסה השנייה של הנגן - e200 v2).
ה-Sansa e200R הופץ באוקטובר 2006. מבחוץ הוא מזכיר את ה-e200, אך הוא נמכר רק דרך חנות Best Buy או באופן ישיר מתוך Rhapsody.
לנגן תכונה ייחודית הנקראת בשם "ערוצי Rhapsody" המהווה את השירות המקוון של הפודקאסטים של המותג, וגם מגיע עם תוכן מראש.
קושחת ה-Rhapsody הוסיפה גם את התמיכה בקובצי AAC.
ניתן להמיר נגן e200 רגיל ל-e200R וכן להפך.
Sansa Connect הוא נגן מדיה מבוסס Wi-Fi המאפשר למשתמש להתחבר לכל רשת אינטרנט אלחוטית הקרובה אליו.
המכשיר מבוסס מערכת ההפעלה Mono/Linux כולל מסך TFT LCD בגודל 2.2", אך בשונה מקודמו, סדרת ה-e200, לנגן מדגם זה עדיין אין אפשרות להתחבר למחשב דרך חיבור USB ואינו כולל מקלט רדיו FM מובנה.
המכשיר פותח על ידי חברת ZING בעזרתן של חברת סנדיסק ו-!Yahoo, ZING מספקת הזרמת מוזיקה דרך רדיו LAUNCHcast ושירות להורדת תכנים ברכישת מנוי.
בנוסף, ניתן לצפות בתמונות מתוך Flickr.
מכשיר ה-Sansa Connect זמין כעת רק בארצות הברית בנפח אחסון פנימי של 4 גיגה-בתים.
ניתן להרחיב את נפח האחסון הקיים במכשיר על ידי הכנסת כרטיס microSD לתוך חריץ מתאים אשר תומך בנפח כרטיס עד 2 גיגה-בתים.
עדכון קושחה מאפשר למכשיר תמיכה בכרטיסי microSDHC בנפח מקסימלי של 8 גיגה-בתים ואף הוסיף אפשרות לניגון סרטי וידאו.
ה-Sansa View המקורי היה הניסיון של SanDisk לפתח נגן מדיה נייד, והוא כלל מסך בגודל 4", רמקול מובנה וחריץ הרחבה לכרטיסי SDHC ו-SD.
הנגן הוכרז ב-Consumer Electronics Show של 2007. ב-1 ביוני 2007, הודיעה סנדיסק כי הנגן הורד מפס הייצור.
מאז הוא עוצב מחדש והושק.
Sansa c100 היא סדרת נגנים דיגיטליים בעלי מסך צבעוני להצגת תמונות כריכות אלבומי מוזיקה ולהצגת תמונות ממוזערות קטנות.
הנגנים בסדרה משתמשים בסוללת AAA ובעלי נפחי אחסון של גיגה בית אחד (בדגם ה-c140) או 2 גיגה-בתים (בדגם ה-c150).
הנגנים כוללים גם מיקרופון מובנה לביצוע הקלטות קול, מקלט רדיו FM מובנה, נגן מוזיקה והגדרות.
Sansa m200 היא סדרת נגני מוזיקה דיגיטליים שהגיעו בארבעה דגמים שונים: m230 (512 מגה-בתים), m240 (גיגה בית אחד), m250 (2 גיגה-בתים) ו-m260 (4 גיגה-בתים).
לנגנים מסדרה זו מקלט רדיו FM מובנה, מיקרופון מובנה ותמיכה בקבצים בפורמטים MP3, WMA, WAV ו-Audible.
הנגנים בסדרת ה-m200 מגיעים בצבעים כחול, שחור, ורוד ואפור (צבע אחד עבור כל דגם עם נפח אחסון שונה) ומשתמשים בסוללת AAA.
ארבע גרסאות חומרה שונות הגיעו יחד עם הנגנים: שלוש הגרסאות הראשונות בסדרה השתמשו בשבב Telechips TCC770 עבור ה-CPU וה-DSP, והגרסה הרביעית השתמשה בשבב שפותח על ידי אוסטריה מיקרוסיסטמס שמאוחר יותר השתמשו בו גם דגמי ה-Clip, Fuze וגם הנגנים מסדרת ה-e200/c200.
הנגנים בסדרה תומכים בקבצים בפורמטים MP3, WMA ו-Audible.
הסדרה שוחררה ב-12 בינואר 2006.
SanDisk SDMX1 (כולל את SDMX1 -1024, -512, -256, בהתאם לנפח האחסון הפנימי במגה-בתים), הידוע גם בשם SanDisk Digital Audio Player (נגן אודיו דיגיטלי של סנדיסק), הוא נגן MP3 המבוסס על זיכרון שבבי.
נגן זה היה נגן ה-MP3 האישי הראשון שסנדיסק שיווקה והיחיד שלא כלל את סדרת הסנסה בשמו.
הוא תומך בקבצים בפורמטים MP3, WMA ו-WMA מוגן DRM.
מוזיקה בנגן לא מתנגנת בצורה חלקה ומטילה עמעום בלתי ניתן להגדרה בהתחלה ובסוף של כל קובץ.
הנגן כולל מיקרופון מובנה שמאפשר להקליט קול באיכות ירודה (kHz 8) ומקלט רדיו FM מובנה.
דגם זה משתמש בסוללת AAA וחיי הסוללה מגיעים עד לכ-15 שעות של ניגון מתמשך של מוזיקה.
הנגן שוחרר על ידי סנדיסק ב-11 בינואר 2006.
ב-26 באוקטובר 2007, סנדיסק הכריזה על מכשיר ה-Sansa TakeTV.
זהו מכשיר לאחסון נתונים המתחבר בקלות למסכי טלוויזיה, לתחנת עגינה ולשלט המגיעים עם האריזה ומאפשר ניגון של קבצים בפורמטים DivX, Xvid ו-MP4. בשונה משאר המוצרים בסדרה, Sansa TakeTV אינו נגן אודיו דיגיטלי נייד.
המכשיר מגיע בנפחי אחסון פנימיים של 4 או 8 גיגה-בתים.
בעוד שהמשתמש יכול לצפות בסרטים שנמצאים ברשותו, Sansa TakeTV מגיע עם תוכנה בשם FanFare, תוכנה דומה מאוד ל-iTunes, המאפשרת למשתמש לרכוש תכנים יוקרתיים בחנות הנכללת עם התוכנה.
ב-11 בדצמבר, NBC Universal חתמה על חוזה עם סנדיסק שמאפשר לה להביא את התכנים שלה ל-FanFare לאחר שעזבה את אפל באותה העסקה.
התמיכה ב-Sansa TakeTV ביחד עם FanFare הופסקה ב-15 במאי 2008.
במאי 2006, סנדיסק הכריזה על מחאה שיוצאת כנגד שיווק נגני האייפוד של חברת אפל ובה בולטים השמות שהומצאו על משתמשי ה-iPod כמו iSheeps, iChimps, iHerds וכו'.
מחאות אלו באו לידי ביטוי באמצעות כרזות דמויות גרפיטי שניתלו באזורים העירוניים וגם באמצעות אתר מחאתי (iDont.com), כל זאת במטרה לקדם את מכירת סדרת הנגנים e200 לקהל הרחב.
מאז, סנדיסק החליפה את מחאת ה-iDont ב-Lilmonsta.com, שגם היא באה במטרה לקדם את מכירת הנגן שלה.
ביוני 2008, Lilmonsta.com נסגר לצורך פתיחת האתר החדש.
ב-3 בספטמבר 2006, סנדיסק הכריזה על תוכנית בשם "Made for Sansa" (מיוצר עבור סנסה), בדומה לתוכנית של אפל עבור מכשירי האייפוד שלה.
עם אותה התוכנית, מספר אביזרים של חברות צד שלישי הושקו, הכוללים אביזרי חומרה שרוב השימוש נעשה בהם על ידי חיבור ה-30 פינים שנמצא בדגמים e200, c200, Connect, View ו-Fuze.
מאקי גוטו, זמרת פופ יפני תמכה גם היא בסדרת הסנסה e200 עם סרטון וידאו פרסומי הכולל את אחד השירים שלה.
סנדי כהן השלישי הוא כדורסלן אמריקאי-ישראלי בגובה 1.98 מטר המשחק בעמדות הקלע והסמול פורוורד במכבי חיפה.
כהן נולד בגרין ביי, ויסקונסין שבארצות הברית.
משפחתם גם משתייכת לשבט אמריקאי-ילידי (אינדיאני).
לו שלושה אחים, כולל הכדורסלנית, .
כהן הצטרף לאוניברסיטת מרקט, ולאחר שמיעט לשחק במדי קבוצת הכדורסל שלה, עבר כהן ל.
בקיץ 2019 שותף כהן בחמישה משחקים במדי קליבלנד קאבלירס בליגת הקיץ של ה-NBA, אך לא הוצע לו חוזה.
באותו הקיץ, העמיד עצמו כהן לבחירה בדראפט ה-NBA, אך לא נבחר.
ב-12 באוגוסט 2019 הצטרף כהן למכבי תל אביב.
ב-14 ביולי 2021 הושאל כהן ממכבי תל אביב לבני הרצליה.
ב-8 ביולי 2022, שוחרר ממכבי תל אביב, ונשאר בבני הרצליה.
בעונת 2021-2022 שיחק כהן 27 משחקים בליגה הסדירה בהם קלע 6.2 נקודות בממוצע למשחק, כמו כן שיחק 8 משחקי פלייאוף בהם קלע 5.5 נקודות בממוצע למשחק.
במאי 2020 אישר שר הפנים אריה דרעי לכהן להתאזרח כישראלי, על סמך המלצות הסוכנות היהודית ושרת התרבות והספורט מירי רגב, ועל כן התרשם כי הוא מתגאה בשורשיו היהודיים.
סנדרה איליין אלן הייתה אישה אמריקאית, שבמהלך חייה הוכרה כאישה הגבוהה בעולם על ידי ספר השיאים של גינס.
בשנת 2008 יאו דפן הגיע לגובה של 234 ס"מ ועברה אותה.
אלן נולדה בשנת 1955 בעיר שלביוויל שבאינדיאנה.
גובהה של אלן נבע מגידול בבלוטת יותרת המוח, שגרמה לשחרור ללא שליטה של הורמון גדילה.
בגיל 22 עברה אלן ניתוח להסרת גידול זה, מה שהאט את גביהתה, שלא נעצרה עד יום מותה.
אלן נשאה לראשונה את התואר "האישה הגבוהה ביותר בעולם" בשנת 1976. במשך השנים החזיקו אותו לסירוגין נשים נוספות, אך משנת 1992 ועד למותה, החזיקה בו אלן ברציפות.
בשנותיה המאוחרות אלן השתמשה בכיסא גלגלים, מכיוון שרגליה וגבה לא יכלו לתמוך בגובה.
בשלב מסוים בחייה היא הייתה מרותקת למיטה בגלל מחלה, מה שגרם להתנוונות השרירים.
בשל מגבלה זו, היא בילתה את שנותיה האחרונות בעיר הולדתה, באותו מקום בו שהתה האישה הזקנה בעולם באותה תקופה, עדנה פארקר.
במהלך השנים הסתובבה אלן בבתי ספר ומסרה הרצאות על החשיבות שבקבלת השונה והאחר.
כמו כן, במהלך מספר שנים היא שימשה כמזכירתו של ראש עיריית אינדיאנפוליס.
אלן גם שיחקה בסרט האיטלקי זוכה האוסקר "Fellini's Casanova", בסרט הטלוויזיה "Side Show" ובסרט הדוקומנטרי הקנדי-אמריקאי "Being Different".
להקת הרוק הניו זילנדית "Split Enz" כתבה שיר על אלן בשנת 1982. השיר, שנקרא "Hello Sandy Allen", יצא באלבומם "Time and Tide".
ב-13 באוגוסט 2008 מתה אלן כתוצאה מאי ספיקת כליות וזיהומים בדם שנגרמו מהסתבכות של סוכרת.
מלגה על שמה מוענקת מדי שנה על ידי בית הספר התיכון בעיר שלביוויל.
סנדי ספרינגס היא עיר בג'ורג'יה שבארצות הברית.
נכון לשנת 2019, אוכלוסיית העיר משוערת בכ-109,000 תושבים.
העיר הוכרזה כעצמאית בדצמבר 2005.
מבחינה כלכלית, המעסיקים המרכזיים בסנדי ספרינגס הם אורקל, VMware, IBM, United Parcel Service, וכן עובדי מערכת הבריאות המקומית.
מבין תושביה הבולטים של העיר ניתן למנות את דייוויד ג'סטיס, אשר, פלייבוי קרטי, יאנג ת'אג ואייקון.
סנדי פאוול היא מעצבת אופנה בריטית.
פאוול נולדה בלונדון, אביה עבד בקזינו ואמה מזכירה, היא למדה מאמה לתפור במכונת תפירה, ציירה ציורים של בגדים, עיצבה ויצרה בגדים לבובות שלה ולאחר מכן לעצמה, היא החלה ללמוד לתואר בעיצוב תיאטרון מבית ספר לאומנויות אך עזבה את הלימודים לפני שסיימה אותו.
היא החלה לעבוד ביחד עם לינדזי קמפ ועיצבה את התלבושות עבור ההפקות שלו, הראשונה בהם הייתה מופע של ואצלב ניז'ינסקי במילאנו, בתחילת שנות השמונים החלה להתקרב לדרק ג'רמן ששימש כמנטור עבורה.
ב-1986 החלה לעבוד בתעשיית הקולנוע שעיצבה את התלבושות לסרטו "Caravaggio", אחרי כן עיצבה את התלבושות לסרט "אורלנדו", לאחר מכן שיתפה פעולה עם הבמאי ניל ג'ורדן והייתה אחראית על עיצוב התלבושות במספר סרטיו ובהם "ראיון עם ערפד".
היא הייתה מועמדת מספר פעמים לפרס אוסקר לעיצוב התלבושות הטוב ביותר וזכתה בפרס 3 פעמים.
סנדי קיי דנקן היא שחקנית, קומיקאית, רקדנית וזמרת אמריקאית, שהייתה מועמדת בין היתר לשלושה פרסי טוני, שני פרסי אמי ושני פרסי גלובוס הזהב.
דנקן נולדה בטקסס ולה אחות.
בגיל שתים עשרה הופיעה בהפקה מקומית למחזמר המלך ואני.
במהלך שנות השישים בהיותה שחקנית מתחילה בלוס אנג'לס, לוהקה לתפקיד פקידה בבנק בפרסומת לבנק, ב-1968 הופיעה באופרת הסבון "Search for Tomorrow"
ב-1971 שיחקה את אשתו של הדמות הראשית בסרט של וולט דיסני, "The Million Dollar Duck", באותה שנה שיחקה את התפקיד הראשי בסרט "Star Spangled Girl", קומדיה רומנטית המבוססת על מחזה של ניל סיימון.
ב-1976 גילמה את פינוקיו בסרט טלוויזיה של CBS, שנה אחרי כן שיחקה במיני סדרה שורשים.
הופיעה בתפקיד אורח בסדרות האישה הביונית וסטיב אוסטין, האיש השווה מיליונים.
בין השנים 1987 ו-1991 גילמה את דמותה של סנדי הוגאן בסדרה משפחת הוגאן .
היא דיבבה את ויקסי השועלה בסרט השועל והכלבלב, את פיפרס העכברה בסרט תרנגול הרוקנרול ואת המלכה יוברטה בסרט סוד הממלכה הקסומה
ב-2009 שיחקה במחזה הנהג של מיס דייזי שהועלה בטקסס.
היא התחתנה שלוש פעמים ומבעלה האחרון יש לה שני בנים.
סנדול (באינדונזית: Es Cendol; בתאית: โรตีกล้วย; באנגלית: Cendol) הוא קינוח אינדונזי, המבוסס על קמח אורז וחלב קוקוס ונפוץ במדינות דרום מזרח אסיה.
הקינוח נחשב למאכל רחוב ובדרך כלל אוכלים אותו עם ג'לי ירוק המבוסס על קמח אורז וקרח, אך קיימות גרסאות נוספות המכילות דוריאן, תירס, פרי-הג'ק ושעועית אזוקי.
הסנדול הופיע לראשונה במאה ה-19 באוסף הסיפורים והתורות הג'וואניות, סראט סנטיני (Serat Centhini), שחובר בין השנים 1814–1823 במרכז האי ג'אווה.
הסנדול עבר מספר גלגולים ותחילה היה נהוג להגישו ללא קרח, לאחר שצמחה תעשייה זו, החלו להגיש את הקינוח עם קרח מרוסק.
שמו של הקינוח נגזר מהמילה הג'אוואנית ג'נדול (Jendol) שפירושה בליטה ומתייחס לג'לי העשוי מקמח אורז ונראה כמו תולעת ירוקה ונפוחה.
על פי המסורת של האי ג'אווה, הקינוח מוגש במהלך טקסט המידודרני (Midodareni) שמתבצע יום לפני החתונה.
"סנדוק לעג'ב" הוא אלבום הבכורה של הזמר הישראלי חיים אוליאל.
הוא פורסם בפורמט תקליטור בלבד, וכולל שירים בשפה העברית והערבית.
סנדי הני וולש (בצרפתית, בהולנדית ובאינדונזית: Sandy Henny Walsh; נולד ב-14 במרץ 1995 בבריסל שבבלגיה) הוא כדורגלן בלגי-הולנדי-אינדונזי המשחק בעמדת המגן הימני בקבוצת מכלן מליגת העל הבלגית ובנבחרת אינדונזיה.
וולש נולד בבלגיה לאב אירי שנולד באנגליה, ולאם אינדונזית שנולדה בשווייץ וגדלה בהולנד.
הוא יכול לייצג את נבחרות בלגיה, אנגליה, אירלנד, שווייץ, הולנד ואינדונזיה.
ב-17 בנובמבר 2022 קיבל אזרחות אינדונזית.
וולש גדל במחלקות הנוער של טמפו אובריסה, ERC הוליארט, אנדרלכט וראסינג גנק.
ב-2 בספטמבר 2012 ערך את הופעת הבכורה שלו בקבוצה הבוגרת של ראסינג גנק, בתיקו 2-2 נגד אנדרלכט במסגרת המחזור השישי בליגת העל הבלגית לעונת .
הוא ערך 56 הופעות ליגה במדי המועדון, בהן הבקיע שני שערים.
ב-1 ביולי 2017 חתם בזולטה ורכם מליגת העל הבלגית.
הוא ערך 58 הופעות ליגה במדי המועדון, בהן הבקיע שלושה שערים.
ב-8 באוקטובר 2020 חתם במכלן מליגת העל הבלגית.
ב-31 באוקטובר ערך את הופעת הבכורה שלו במועדון, בתיקו 2-2 נגד קלאב ברוז' במסגרת המחזור ה-11 בליגה לעונת .
ב-6 בדצמבר הבקיע את שער הבכורה שלו במועדון, בתיקו 2-2 נגד סטנדרד לייז' במסגרת המחזור ה-15 בליגה.
בשלוש העונות הראשונות שלו במועדון ערך 86 הופעות ליגה, בהן הבקיע שמונה שערים.
בצעירותו ייצג וולש את הולנד, וזכה עם נבחרת הולנד עד גיל 17 בטורניר אליפות אירופה עד גיל 17 בשנת 2012.
ב-8 בספטמבר 2023 ערך וולש את הופעת הבכורה שלו בנבחרת אינדונזיה, בניצחון 0–2 על נבחרת טורקמניסטן במשחק ידידות.
סנדי צ'יקס מצילה את ביקיני בוטום הוא סרט הנפשה אמריקאי, מסוגת קומדיה והרפתקאות, אשר מבוסס על סדרת הטלוויזיה "בובספוג מכנסמרובע" שנוצרה על ידי סטיבן הילנבורג.
הסרט בוים על ידי ליזה ג'ונסון, נכתב על ידי טום סטרן וקאז והופק על ידי Nickelodeon Movies.
הסרט הוא הרביעי בסדרת הסרטים "בובספוג מכנסמרובע", כאשר הוא הראשון שמשמש כספין אוף עבור אחת הדמויות.
הסרט עוקב אחר סנדי צ'יקס ובובספוג מכנסמרובע שיוצאים למדינת הולדתה של סנדי, טקסס, על מנת להציל את ביקיני בוטום מידיו של מנכ"ל מרושע.
לפני יציאתו של הסרט, הוא הודלף כולו ב-21 בינואר 2024 ברשת החברתית X.
ב-2 באוגוסט 2024 הסרט עלה באופן רשמי לשירות הסטרימינג נטפליקס.
אורך הסרט הוא 86 דקות.
כאשר ביקיני בוטום נלקח לפתע מהאוקיינוס, סנדי צ'יקס ובובספוג מכנסמרובע יוצאים למדינת הולדתה של סנדי, טקסס, שם הם פוגשים את משפחתה של סנדי ועושים הכל על מנת להציל את ביקיני בוטום מידיו של מנכ"ל מרושע.
סדני ברונדלו היא כדורסלנית אוסטרלית ששיחקה בעמדת קלע בליגת ה-WNBA, ליגה אוסטרלית ובנבחרת צרפת.
היא שיחקה ב-4 אולימפיאדות וזכתה ב-3 מדליות.
מדלייה נוספת זכתה קבוצה שברונדלו אימנה אותה.
סדני ברונדלו נולדה בעיר מאקאי בשנת 1968. היא החלה לשחק כדורסל בגיל 9. בשנת 1992 היא החלה לשחק בקבוצת בוגרות של הליגה האוסטרלית ובעונתה הראשונה זכתה בפרס "השחקנית המצטיינת".
היא שיחקה בליגה 10 שנים.
במקביל היא שיחקה בגרמניה וזכתה עם קבוצתה ב-10 אליפויות.
ברונדלו החלה לשחק בליגת WNBA החל מעונת 1998 ב-WNBA כאשר נבחרה על ידי בקבוצת דטרויט שוק.
בהמשך היא שיחקה בקבוצות אחרות ובשנת 2003 סיימה את הקרייריה בסיאטל סטורם.
בהיותה חברה בנבחרת אוסטרליה בכדורסל נשים ברונדלו שיחקה ב-302 משחקים במשך 17 שנים.
היא שיחקה ב-3 אולימפיאדות וזכתה פעמיים במדליית כסף ובמדליית ארד.
באליפות העולם בכדורסל נשים 1998 היא זכתה במדליית ארד ומדליית ארד נוספת בשנת 2002.
בשנת 2005 ברונדלו מונתה לעוזר מאמן של סאן אנטוניו סילבר סטארז ובשנת 2010 מונתה למאמן.
בשנת 2013 ברונדלו החלה לכהן כמאמן של פיניקס מרקורי ובאותה שנה קבוצתה זכתה באליפות.
בשנת 2017 ברונדלו החלה לאמן נבחרת אוסטרליה בכדורסל נשים במקביל לאימון קבוצת WNBA.
חוזה לשה הוערך עד לשנת 2028.
בשנת 2022 ברונדלו החל לאמן ניו יורק ליברטי והגיעה איתה לגמר העונה.
סנדמן היא סדרת קומיקס בת 75 חוברות, שהתפרסמו בין ינואר 1989 למרץ 1996. את הסדרה כתב ניל גיימן עבור הכותר ורטיגו מבית DC קומיקס.
הסדרה אוירה במהלך השנים על ידי אמנים רבים, והיא הובילה ליצירתן של עשרות סדרות ספין אוף שונות.
ספריה עומדים בפני עצמם והיא מכילה סיפורים בתוך סיפורים, אך ניתן להתייחס אל עשרת הכרכים כיצירה שלמה ומהודקת.
סדרת סנדמן הייתה לאחת מסדרות הדגל של ורטיגו, והיא נאספה בהמשך לעשרה אוגדנים.
כמו כן, היא הודפסה מחדש בצבע בכריכה קשה.
כרכי הסדרה נמנים בין הרומנים הגרפיים הראשונים שנכללו ברשימת רבי המכר של הניו יורק טיימס, והיא אחד מחמישה רומנים גרפיים שנכנסו לרשימת מאה הקריאות הטובות ביותר בין השנים 1983–2008, לפי מגזין אנטרטיינמנט ויקלי.
חנות הספרים "Forbidden Planet" מיקמה את הכרך הראשון של הסדרה במקום ה-12 ברשימת 50 הרומנים הגרפיים הטובים ביותר שלה.
בשנת 2013 יצא בעברית החצי הראשון של הכרך הראשון בשם סנדמן - אקדמות ונעימות ליליות I בהוצאת כנרת, בתרגומו של דידי חנוך.
כרך שני המכסה את החלק השני של הכרך הראשון לסדרה יצא גם הוא בעברית.
דמותו של חלום מדורגת במקום ה-15 ברשימת מאה גיבורי הקומיקס הגדולים של מגזין IGN, במקום השישי ברשימת דמויות הקומיקס הגדולות של כל הזמנים, לפי מגזין אמפייר, ואילו דמותה של מוות מדורגת במקום ה-15 באותה רשימה.
הדמות המרכזית בסיפור, חלום, ידוע בשמות רבים כגון מורפאוס, מלך החלומות ואיש החול, שם הלקוח מאגדות עם אירופיות.
בסיפוריו של גיימן, חלום הוא הילד השלישי מתוך שבעה אחים ואחיות, המכונים הנצחיים.
האחים והאחיות במשפחה, על פי גילם, הם גורל (Destiny), מוות (Death), חלום (Dream), זוג התאומות תשוקה ויאוש (Desire and Despair), חורבן (Destruction) והזיה (Delirium), שנקראה במקור עונג (Delight).
כל אחד מהאחים הוא האנשה של המושג על שמו הוא נקרא, וגם אחראי על התפקוד הנכון של המושג הזה בעולם.
שבעת האחים והאחיות מתקיימים לצד אלים ואלות (ודמויות מיתיות אחרות, כגון מלאכים ושדים) מכל המיתוסים והאמונות, אך בעוד האלים תלויים באמונת בני האדם בהם, הנצחיים תלויים ביכולת הבריאה ותושביה להיות בעלי גורל, לחשוק, להרוס, להזות, להידרדר אל תהומות הייאוש, לחלום ולמות, ולכן הם נחשבים נצחיים.
כרך ראשון: אקדמות ונעימות ליליות (Volume 1: Preludes & Nocturnes) - אוסף המאגד את חוברות מספר 1–8,
כרך שני: בית הבובות (Volume 2: The Doll's House) - אוסף המאגד את חוברות מספר 9–16,
כרך שלישי: ארץ חלום (Volume 3: Dream Country) - אוסף המאגד את חוברות מספר 17–20,
כרך רביעי: עונת הערפילים (Volume 4: Season of Mists) - אוסף המאגד את חוברות מספר 21–28,
כרך חמישי: משחק בך (Volume 5: A Game of You) - אוסף המאגד את חוברות מספר 32–37,
כרך שישי: משלים והשתקפויות (Volume 6: Fables & Reflections) - אוסף המאגד את חוברות מספר 29–31, 38-40, 50 וחוברת הספיישל הראשונה,
כרך שביעי: חיים קצרים (Volume 7: Brief Lives) - אוסף המאגד את חוברות מספר 41–49,
כרך שמיני: סוף העולם (Volume 8: World's End) - אוסף המאגד את חוברות מספר 51–56,
כרך תשיעי: נוטות החסד (Volume 9: The Kindly Ones) - אוסף המאגד את חוברות מספר 57–69 חוברת Vertigo Jam #1,
כרך עשירי: האשכבה (Volume 10: The Wake) - אוסף המאגד את חוברות מספר 70–75,
מלבד עשרת הכרכים הללו קיימים עוד מספר ספרים הנוגעים לסנדמן, לא כולם נכתבו על ידי גיימן:
מוות: המחיר הגבוה של החיים (Death: The High Cost of Living) - מיני סדרה משנת 1993 אודות אחותו המבוגרת של מורפיאוס, מוות.
תיאטרון המסתורין של סנדמן (Sandman Mystery Theatre) - סדרה בת 70 חוברות שרצה בין השנים 1993–1999 ואשר נכתבה בידי מאט וגנר ואוירה בידי סטיבן ט.
סיגל וכללה את קורותיו של וסלי דודס, הסנדמן מתור הזהב, תחת רקע פילם נואר.
מסע הצלב של הילדים (The Children's Crusade) - קרוס-אובר בן שבעה חלקים מהשנים 1993–1994.
תיאטרון חצות של סנדמן (Sandman Midnight Theatre) - סיפור משנת 1995 שבו וסלי דודס, הסנדמן מתור הזהב, פוגש בחלום מהנצחיים, הסנדמן של העידן המודרני.
מוות: הזמן של חייך (Death: The Time of Your Life) - מיני סדרה בת שלושה חלקים נוספת של גיימן העוסקת במוות.
סנדמן: ספר החלומות (The Sandman: Book of Dreams) - סדרת אנתולוגיה מקורית מ-1996 של סיפורי פרוזה קצרים שנכתבו בידי סופרים ואמנים כגיימן, ג'ין וולף וטורי איימוס ואשר קשורים בעולמו של סנדמן.
החלימה (The Dreaming) - סדרה חודשית בת 60 חוברות המתרחשת בממלכתו של מורפיאוס, הסנדמן של העידן המודרני, אך מתרכזת בדמויות משנה כמו קין והבל.
הסנדמן מציג (The Sandman Presents) - סדרת סיפורים שמתמקדים בחלק מהדמויות הראשיות או המשניות.
לוציפר (Lucifer) - שלוש חוברות שפורסמו ב-1999. הצלחת הסדרה הובילה לסדרה באורך מלא .
רחוב האהבה (Love Street) - שלוש חוברות שפורסמו ב-1999 בכיכובו של ג'ון קונסטנטין.
פטרפאקס (Petrefax) - ארבע חוברות שפורסמו בשנת 2000.
מרב ראשדלעת, סוכן של חלום (Merv Pumpkinhead, Agent of Dream) - חוברת אחת משנת 2000.
כל מה שרצית לדעת על חלומות...
בלשי הילד המת (Dead Boy Detectives) - ארבע חוברות משנת 2001.
הקורינתי (The Corinthian) - שלוש חוברות משנים 2001–2002 המגוללות את סיפורו של הקורינתי, סיוט בדמות אדם שיצר חלום.
התסליאד (The Thessaliad) - ארבע חוברות משנת 2002.
הפוּרִיות (The Furies) - שתי חוברות משנת 2002 העוקבות אחר הדמויות המיתולוגיות האריניות, הידועות גם בשם זה.
באסת (Bast) - שלוש חוברות משנת 2003, העוקבת אחר האלה המיצרית בסתת.
ת'סלי: מכשפה להשכרה (Thessaly: Witch for Hire) - ארבע חוברות משנת 2004 בה מופיעה תסלי, המכשפה מהאוגדן החמישי.
מעשיות גבוהות (Taller Tales) - אוגדן בהדפסה מחודשת שמקבץ את עבודותיו של ביל וילינגהאם בסנדמן, כולל "מֶרְב", "תסליאד" ותרומתו ל"כל מה שרצית לדעת...".
גורל: כרוניקות של מיתות ידועות מראש (Destiny: A Chronicle of Deaths Foretold) - מיני סדרה בת שלוש חוברות משנת 1997, ששמה מתייחס לנובלה כרוניקה של מוות ידוע מראש מאת הסופר גבריאל גארסיה מארקס.
סנדמן: ציידי החלום (The Sandman: The Dream Hunters) – נובלת פרוזה משנת 1999 המשלב את הנצחיים בתוך סיפור בסגנון פולקלור יפני.
נכתב בידי גיימן ואויר בידי יושיטאקה אמאנו.
נובלה זו עובדה לרומן גרפי באותו השם בשנת 2008 על ידי גיימן עצמו וקרייג ראסל ששימש כאמן.
ספר המעשיות של הנצחיים הקטנים (The Little Endless Storybook) - מהדורה מוגבלת בה הנצחיים מופיעים כפעוטות.
נכתב ואויר בידי ג'יל תומפסון.
לוציפר (Lucifer) - סדרה בת 75 חוברות שרצה בין השנים 2001–2006, אותה כתב מייק קארי.
על סדרה זאת מבוססת באופן רופף מאוד סדרת הטלוויזיה לוציפר.
סנדמן: לילות נצחיים (The Sandman: Endless Nights) – רומן גרפי משנת 2003 המאסף שבעה סיפורים, אחד לכל אחד משבעת הנצחיים.
מוות: על מפתן המוות (Death: At Death's Door) - רומן גרפי בסגנון מאנגה שנכתב ואויר בידי ג'יל תומפסון בשנת 2003, ואשר הביא את קורותיה של מוות בזמן "עונת הערפילים".
האמיצים והנועזים: אדוני המזל (The Brave and the Bold: The Lords of Luck) והאמיצים והנועזים: ספר הגורל (The Brave and the Bold: The Book of Detiny) - מספר גיבורי-על מנסים להשיג את ספר הגורל.
בית המסתורין (House of Mystery) - סדרת ספרי אנתולוגיה בת 42 חוברות מיולי 2008 ועד אוקטובר 2011, שמבוססת על סדרת חוברות קומיקס בשם זהה שרצה בין השנים 1951–1983.
סנדמן: פתיחה (The Sandman: Overture) - מיני-סדרת פריקוול בת שישה פרקים שיצאה בשנת 2013 ומתארת את האירועים שהתרחשו לפני הכרך הראשון של הסדרה המקורית.
בשנת 1991 זכה הסיפור A Midsummer Night's Dream, המבוסס על המחזה חלום ליל קיץ, מתוך חוברת מספר 19 ובאוגדן השלישי בפרס פנטזיה העולמי לסיפור הקצר הטוב ביותר.
מיד לאחר הזכייה שונו חוקי התחרות כך שקומיקס לא יוכל לזכות בפרס, ובכך השתמר מעמדו כרומן הגרפי היחידי לזכות בפרס זה.
כמו כן, סדרת הדגל וסדרות הספין אוף זכו ב-26 פרסי אייזנר, ביניהם שלושה לסדרה הרצה הטובה ביותר, אחד לסיפור הקצר הטוב ביותר, ארבע לכותב הטוב ביותר (גיימן), שבעה לאמן האותיות הטוב ביותר (טוד קליין) ושניים לצוות האיור/דיו הטוב ביותר (צ'ארלס ווס ופ.
The Sandman: Dream Hunters זכה למועמדות לפרס הוגו בשנת 2000. גם Endless Nights וגם Dream Hunters זכו בפרס ע"ש ברם סטוקר לנרטיב המאויר הטוב ביותר בשנים 2004 ו-2000, בהתאמה.
סדרת החוברות זכתה בפרס ה-Comics Buyer's Guide לשנים 1992–1994. בנוסף, הסיפורים Season of Mists ו-The Kindly Ones זכו בקטגוריית סיפורי הקומיקס הפופולריים ביותר של שנים 1991 ו-1994, והרומנים הגרפיים Sandman: Preludes and Nocturnes, Sandman Midnight Theatre ו-Sandman: Endless Nights זכו בקטגוריית הרומן הגרפי הפופולרי ביותר של שנים 1991, 1995 ו-2003.
דמותו של חלום מהנצחיים מדורגת במקום ה-15 ברשימת מאה גיבורי הקומיקס הגדולים, לפי אתר IGN.
כמו כן, דמותו מדורגת במקום השישי ברשימת 50 דמויות הקומיקס הגדולות, לפי מגזין אמפייר, ואילו דמותה של מוות מדורגת במקום ה-15. דמותו של הנבל לוציפר מדורגת במקום ה-68 ברשימת מאה נבלי-העל הגדולים של כל הזמנים.
במהלך שנות ה-90 נעשה ניסיון להפיק סרט קולנוע באורך מלא בהתבסס על סדרת הקומיקס, ותחילה אולפני האחים ורנר שכרו את רוג'ר אייווארי לביים, ואף שנכתב תסריט ההפקה נדחתה מספר פעמים עד שבוטלה.
ב-2013, מנהלת DC קומיקס דיאן נלסון אמרה כי הם מתכוונים להפיק עולם סינמטי עשיר מהקומיקס בדומה ליקום של הארי פוטר ואולפני האחים ורנר הכריזו על דייוויד ס.
גויר כמפיק לסרט, לצד ג'וזף גורדון-לוויט וניל גיימן כבמאים.
בשנת 2016 נטפליקס החלה לשדר את הדרמה משטרתית "לוציפר" המבוססת על דמותו של לוציפר כפי שהופיעה בסנדמן ובהשראה מהספין אוף לקומיקס באותו שם.
בשנת 2019, פלטפורמת הספרים המוקלטים Audible הוציאה עיבוד של הסדרה לפורמט של ספר מוקלט.
הספר הופק בשיתוף עם DC, וניל גיימן לוהק לתפקיד המספר.
בשנת 2022 יצאה סדרת הטלוויזיה "סנדמן" המבוססת על הקומיקס.
סנדלה הוא יישוב ערבי-ישראלי באזור הצפון ליד הקו הירוק השייך למועצה אזורית הגלבוע.
לפי המסורת המקומית, הכפר הנוכחי הוקם בתקופה העות'מאנית המאוחרת על ידי יוצאי הכפר עראנה.
אדוארד רובינסון שעבר ליד סנדלה בשנת 1838 תיאר אותו כ"אתר קטן של יסודות הרוסים".
ויקטור גרן שביקר בכפר בשנת 1870 תיאר אותו ככפרון על תלולית.
הקרן לחקר ארץ ישראל שביקרה בכפר בשנת 1882 תיארה אותו ככפר קטן בקצה המישור, הבנוי אבן ובוץ, המקבל מים בבורות מים ומוקף באדמה חרושה.
במפקד האוכלוסין של שנת 1922, נמנו בכפר 146 תושבים, כולם מוסלמים.
במפקד אוכלוסין 1931 של ארץ ישראל היו בסנדלה 36 בתים מאוכלסים, בהם התגוררו 189 תושבים, כולם מוסלמים.
בתקופת המנדט הבריטי נקדחה באר בכפר.
סנדלה נמצאה על הכביש הראשי שקישר את עמק יזרעאל ועמק בית שאן לג'נין וממנה לירושלים.
במהלך מלחמת העצמאות, בלילה שבין 28–29 במרץ 1948, פשטו כוחות של ההגנה על בתי הכפר, ששימש כבסיס של צבא ההצלה, פוצצו בו עשרה בתים ופגעו בכוחות של צבא ההצלה.
לאנשי ההגנה לא היו נפגעים בפעולה.
פעולה זאת הייתה אחת מהפעולות של היהודים שנמנו בתחילת אפריל 1948 כאלו שהביאו לבריחה וכניעה של ערבים רבים לכוחות ההגנה.
בתחילת יוני 1948 נכבש הכפר סנדלה על ידי צה"ל.
בתחילת יולי 1948 נכבש על ידי צבא עיראק ובהסכמי שביתת הנשק עם ירדן הועבר ביולי 1949 לישראל.
ב-17 בספטמבר 1957 נהרגו 15 תלמידים ערבים מהכפר, שהיו בדרכם חזרה מבית הספר בו למדו במוקייבלה, והתעסקו עם נפל פגז צה"לי.
משרד החינוך הגביר את התעמולה נגד התעסקות עם תחמושת וחפצים חשודים בקרב התלמידים ובפרסומיו ייחס את האסון לקלות הדעת של התלמידים.
אנשי מק"י האשימו את צה"ל ב"הפקרות שגרמה לאסון" ודרשו הקמת ועדה חקירה.
בשנת 2008 שבו והעלו משפחות הנספים את הדרישה לוועדת חקירה פרלמנטרית על נסיבות האסון.
אנשי מק"י טענו שהפגז הגיע למבואות סנדלה "בנסיבות מסתוריות" והיו אף שטענו שהפגז הונח במתכוון.
בעקבות האסון, הוקם בית ספר בכפר סנדלה ובו ספרייה לזכר הנספים.
מבנה קבע לבית הספר הושלם באוקטובר 1958. ביולי 1959 נחנך מגרש משחקים ליד בית הספר.
בסוף שנת 1967 נחנך בכפר בית ספר חדש.
בבית הספר למדו הבנים והבנות יחד באותן כיתות.
באוקטובר 1963, בעת שהוסרו רבות מההגבלות שחלו על ערביי ישראל במסגרת הממשל הצבאי על ערביי ישראל, לא הוסרו מגבלות אלו בכפר סנדלה שנחשב למרוחק ממרכזי האוכלוסייה הערבים ועל כן כדורש פיקוח מיוחד.
בפברואר 1967 היו בכפר כ-550 נפש והוא תואר: "כפר יפה ונקי.
על אף ריחוקו מיישובים עירוניים הגיע גם אליו שפע השנים האחרונות: דירות חדישות, מכשירי טלוויזיה, רהיטים מודרניים, דודי־שמש, מכוניות פרטיות וכל שאר סממני הנוחות של התקופה".
רוב הגברים בכפר יצאו לעבוד באזורי עכו, חיפה ואפילו תל אביב.
בכפר נסללו כבישים פנימיים והבתים חוברו לרשת המים, אולם הם טרם חוברו לחשמל.
סנדלית (שם מדעי: Paramecium) היא סוג נפוץ של פרוטוזואה ריסנית, המשמשת לעיתים קרובות במחקר כנציגה של קבוצה זו.
הסנדלית היא חד-תאי אאוקריוטי בעל צורה אליפטית, שאורכו נע בין 50 ל-300 μm (מיקרומטר), בהתאם למין.
ריסונים (Cilium) פשוטים ודקיקים מכסים את התא ומסייעים לסנדלית לנוע, ובמרכזה ישנו מעין חריץ אליפטי עמוק המכיל ריסונים מורכבים וכמעט בלתי-מורגשים, המשמש כפתח דרכו היא קולטת את מזונה.
בקצוות התא ישנן בועיות מתכווצות, אברונים מוקפים ממברנה, הקולטים מים שנכנסים לתא באוסמוזה מהסביבה, ואז מתכווצים ומפרישים את המים החוצה מן התא.
באופן זה יכולה הסנדלית להוציא מגופה באופן אקטיבי – בניגוד למפל ריכוזים – עודפי מים, ולשמור על ריכוז המומסים הדרוש לה.
הסנדלית נפוצה במקווי מים מתוקים ובעיקר במים עומדים, ונמשכת לתנאים חומציים.
הסנדלית מתרבה לרוב ברבייה אל-זוויגית, בחלוקה לשני תאי-בת, אך כאשר מקורות המזון דלילים, היא יכולה להתרבות גם באמצעות קוניוגציה.
על-מנת לשרוד בסביבה שאינה מימית, הסנדלית יוצרת סביבה ציסטה, הנבקעת כאשר היא נמצאת שוב בסביבה מימית.
סנדרה ברנרד היא קומיקאית, שחקנית, סופרת וזמרת יהודייה-אמריקאית.
ברנד ידועה בעיקר בזכות גילומה של ננסי ברלט תומאס בקומדיית המצבים "רוזאן" מהעונה הרביעית (1991) ועד סוף התוכנית ב-1997. כמו כן, היא גילמה את האחות ג'ודי קוברק בסדרת הדרמה "פוזה".
ברנרד ממוקמת במקום ה-96 ברשימת 100 הסטנדאפיסטים הגדולים בכל הזמנים של קומדי סנטרל.
ברנרד נולדה בפלינט, מישיגן שבארצות הברית, למשפחה יהודית-קונסרבטיבית.
בתם של הפרוקטולוג ג'רום ברנרד ושל ג'נט (לבית לזבניק).
משפחתה עברה לאריזונה כשהייתה בת 10.
תחילת הקריירה של ברנרד הייתה בתחילת שנות ה-70 במועדוני הסטנד-אפ בניו יורק.
היא ידועה בהומור הגס שלה ובביקורת הסאטירית שנהגה למתוח על החברה הגבוהה ועל הפוליטיקאים.
בשנת 1977 היא לוהקה כשחקנית משנה בתוכנית הטלוויזיה של הקומיקאי ריצ'רד פריור, ואחר כך הוזמנה להופעות אורח בתוכניות אירוח שונות.
פריצת הדרך הגדולה שלה הגיעה בשנת 1983, כאשר לוהקה על ידי מרטין סקורסזה, לככב בתור מאשה, אישה העוקבת והחוטפת את הגיבור בסרט "מלך הקומדיה", ועל תפקיד זה זכתה בפרס מבקרי קולנוע לשחקנית המשנה הטובה ביותר.
ברנרד הייתה גם אורחת קבועה בתוכנית של דייוויד לטרמן, "לייט נייט עם דייוויד לטרמן", בה הופיע 28 פעמים החל משנת 1983.
בשנת 1985, החלה לבצע את מופע היחיד שלה, I'm Your Woman, שיצא לאור גם כאלבום.
היא הופיעה במגוון תפקידי טלוויזיה קטנים לאורך שנות השמונים, במקביל להופעות סטנד-אפ.
בשנת 1988, העלתה באוף ברודוויי מופע בשם "בלעדיך, אין לי כלום, איתך, אני לא הרבה יותר טובה".
בשנת 1990 הוא הפך לסרט ולאלבום כפול בעל אותו שם.
הסרט צולם בעיקר ב-1989 במועדון של מלון אמבסדור בלוס אנג'לס.
באותה תקופה הופיעה ברנרד יחד עם חברתה הקרובה דאז מדונה בתוכנית של דייוויד לטרמן, בריאיון שערורייתי בו השתיים רמזו על מערכת יחסים רומנטית ביניהן.
ברנרד ומדונה המשיכו להיות חברות במשך מספר שנים, כשברנרד הופיע בסרטה של Madonna: Truth or Dare.
בשנת 1991 החל ברנרד לשחק בתפקיד ננסי ברטלט, החברה הביסקסואלית של רוזאן בר בסדרה "רוזאן".
היא הופיעה ב-33 פרקים בין השנים 1991 ל-1997, והייתה אחת השחקניות הראשונות ששיחקו דמות ביסקסואליות בתפקיד קבועה בסדרה בטלוויזיה האמריקאית.
אחר כך המשיכה לשחק בעיקר בסרטים עצמאיים בתפקידי אורח טלוויזיה.
ב-1991 שיחקה לצד ברוס ויליס בסרט האקשן-קומי "הדסון הוק".
בשנת 1994 הוציא לאור אלבום מוזיקה "Excuses for Bad Behavior" שכלל גרסאות כיסוי ללהיטי פופ ורוק.
בשנת 2004 הוציא אלבום המשך.
שיחקה ב-2000 בסרט הקומי "מלאך או שטן" לצד רוב לאו ומייקל יורק, ובסרט "לשחק את מונה ליזה".
ובסרט "דינר ראש" בתפקיד מבקרת מסעדות..
בשנת 2012 דיבבה בפרק של קומדיית המצבים המונפשת "איש משפחה", בתפקיד עצמה..
בשנת 2018 החלה לשחק בסדרה הדרמה "פוזה" בתפקיד ג'ודי קוברק, אחות שעובדת בעיקר עם חולי HIV..
בשנת 2019 התארחה בעונתה השנייה של הסדרה "מתור ומר".
בשנת 2022 שיחקה בסדרה "אימה אמריקאית: ניו יורק" את דמותה של פראן, פעילה לסבית.
בשנת 2025 ביצעה הופעת אורח בפרק הבכורה של עונתה השנייה של הסדרה "פרסי ג'קסון והאולימפיים" מבית דיסני+".
שיחקה גם בתפקיד קטן סרט הדרמה "מרטי סופרים" שביים וכתב ג'וש ספדי.
ברנרד ביסקסואלית מוצהרת ואהודה בקרב לסביות.
הרומן המפורסם ביותר שלה היה בסוף שנות ה-80 עם מדונה.
בתחילת שנות ה-70 התנדבה בקיבוץ בישראל.
באמצע שנות ה-90 הגיעה לישראל והופיעה באולם הסינרמה שבתל אביב.
ב-2009 הופיע שוב בישראל עם "המופע של סנדרה", ערב קומי-מוזיקלי שעלה בפסטיבל "אשה" שהתקיים בתיאטרון חולון.
סנדרה אנט בולוק היא שחקנית קולנוע אמריקאית, פרצה לתודעה הציבורית במהלך שנות ה-90 לאחר שהשתתפה בסרטים המצליחים "ספיד" ו"בזמן שישנת".
כיכבה בסרט שובר הקופות "איזה מין שוטרת" ובסרט הדרמה "התרסקות", שעל משחקה בו קיבלה שבחים רבים.
בשנת 2010 זכתה בפרס אוסקר ובפרס גלובוס הזהב על משחקה בסרט "הזדמנות שנייה".
בשנת 2013 הועמדה לפרס אוסקר שני על משחקה בסרט "כוח משיכה".
בולוק נולדה בארלינגטון, וירג'יניה שבארצות הברית, לג'ון בולוק (1925–2018), חייל בצבא ארצות הברית ומורה לפיתוח קול, ולהלגה מאייר (1942–2000), זמרת אופרה ומורה למוזיקה גרמנייה.
סבה מצד אמה היה מדען טילים גרמני.
בולוק גדלה בעיר נירנברג שבגרמניה עד גיל 12 ולכן היא דוברת גרמנית שוטפת.
שם הייתה חלק ממקהלת הילדים המקומית.
היא הייתה מופיעה לעיתים בהפקות האופרה של אמהּ.
בנוסף, למדה בלט ופיתוח קול.
למדה בבית הספר התיכון "וושינגטון לי".
בהמשך למדה גם באוניברסיטת מזרח-קרוליינה, אותה עזבה בשנת הלימודים האחרונה כדי להתרכז בקריירת משחק.
שנים לאחר מכן, השלימה בולוק את חובותיה האקדמיות וקיבלה תואר מהאוניברסיטה.
בולוק עברה ללוס אנג'לס, קליפורניה, ולוהקה לתפקידים משניים במספר סרטים עצמאיים, בין היתר לסרט הטלוויזיה "נערה עובדת", שמבוסס על סרט קולנוע בעל אותו השם.
אחת מהופעותיה הבולטות ביותר בראשית דרכה הייתה בסרט "איש ההרס" (1993).
פריצתה הקולנועית הגיעה ב-1994, כשכיכבה בסרט "ספיד".
בהמשך שנות התשעים, זכתה לשבחים רבים על תפקידיה הקולנועיים, רובם על משחקה בסרטים "בזמן שישנת", "איזה מין שוטרת" ו"שבועיים מראש".
בשנים 1996 ו-1999 נבחרה בולוק לאחת מ-"50 האנשים היפים ביותר בעולם" מטעם מגזין פיפל, ודורגה במקום ה-58 ברשימת "100 כוכבי הקולנוע הגדולים של כל הזמנים" מטעם מגזין אמפייר.
בולוק מנהלת חברת הפקות משלה, "פורטיס פילמס", בה אחותה, ג'זין בולוק-פראדו, משמשת כסגניתה.
ב-24 במרץ 2005 קיבלה כוכב בשדרת הכוכבים של הוליווד.
בנוסף, הופיעה באותה שנה בתפקיד משני בסרט "התרסקות".
על תפקידה בסרט קיבלה ביקורות חיוביות, והיו אף שהגדירו זאת כהופעתה הקולנועית הטובה ביותר.
ב-2006 שיחקה בדרמה הרומנטית "הבית באגם" לצדו של קיאנו ריבס, שכיכב לצדה גם בסרט "ספיד".
בינואר 2007 דורגה במקום ה-14 ברשימת "הנשים העשירות בעולם הבידור" מטעם מגזין פורבס.
בולוק גילמה את הארפר לי, כותבת הספר "אל תיגע בזמיר", בסרט "Infamous".
ב-2009 כיכבה בסרט "הזדמנות שנייה", שגרף בחודשיים הראשונים להקרנתו למעלה מ-200 מיליון דולר וזיכה את בולוק בפרס גלובוס הזהב, פרס גילדת שחקני המסך ובפרס אוסקר לשחקנית הטובה ביותר.
באותה שנה קיבלה מועמדות נוספת לפרס גלובוס הזהב, בקטגוריית "השחקנית הטובה ביותר בקומדיה", על משחקה בסרט "ההצעה".
באותה שנה שיחקה בקומדיה "הכל אודות סטיב".
בשנת 2013 הופיעה בולוק במותחן הבדיוני המוערך שובר הקופות של אלפונסו קוארון "כוח משיכה" בתפקיד המהנדסת הרפואית ד"ר ראיין סטון אשר מוצבת לראשונה בחייה במשימת חלל.
בולוק זכתה לביקורות משבחות על הופעתה בסרט, היא הועמדה לפרס אוסקר בפעם השנייה בקריירה שלה, לפרס גלובוס זהב ולפרס באפט"א.
באוקטובר 2015 שיחקה בדרמה הקומית שהפיק ג'ורג' קלוני, "משברים בע"מ".
ב-2018 גילמה את דבי אושן בסרט "אושן 8", באותה שנה גילמה בולוק את מלורי בסרט האימה "קופסת הציפורים" על תפקיד זה זכתה בפרס "הביצוע הכי מפוחד" בטקס MTV בשנת 2019.
בשנת 2022 יצא לאקרנים הסרט "העיר האבודה", בו גילמה את לורטה סייג', כמו כן לקחה חלק בהפקתו.
בולוק הייתה במשך כארבע שנים בת זוגו של השחקן טייט דונובן, לו הייתה מאורסת תקופה קצרה.
ב-16 ביולי 2005 נישאה בולוק לבונה האופנועים ג'סי ג'יימס, ובאפריל 2010 הגישה תביעת גירושין לאחר שגילתה כי בגד בה.
הגירושים נכנסו לתוקף ביוני 2010, והליך האימוץ בו החלו השניים כשעוד היו ביחד נשלם רק לאחריהם; בולוק מגדלת את הבן המאומץ כאם יחידנית.
מאמצע 2015 ועד שנת 2023 בולוק הייתה במערכת יחסים עם הצלם בריאן רנדל.
רנדל נפטר באוגוסט 2023 לאחר התמודדות עם טרשת אמיוטרופית צידית.
בבעלותה של בולוק מספר בתי עסק בעיר אוסטין, טקסס.
בעבר תרמה כספים לארגון הצלב האדום.
עד גיל 18 הייתה לה אזרחות כפולה אמריקאית וגרמנית.
לאחר מכן, הייתה לבולוק אזרחות אמריקאית בלבד עד 2009, כשהגישה בקשה לאזרחות גרמנית בשנית.
+שנהסרטתפקידהערותמקורות1987Hangmenליסה אדוארדס1989עשיר וטיפשדבי קוסגרוב1989מי ירה בפטקנגו?דוולין מורן1992שיקוי אהבה מס' 9דיאן פארו1993ההיעלמותדיאן שייבר1993כשהמסיבה נגמרתאמנדה1993דבר ושמו אהבהלינדה לו לינדן1993איש ההרסלוטננט לנינה האקסלי1993אש באמזונסאליסה רוטמן1993חברים בלי הפסקהאליין1994ספידאנני1994אני והמאפיהלורי1995בזמן שישנתלוסי מודרץ1995הרשתאנג'לה בנט1996עת להרוגאלן רוארק1996אהבה במלחמהאגנס וון קורובסקי1996בזמן שגנבתרוז1997ספיד 2אנני1998משב של תקווהבירדי פרואיטגם מפיקה בפועל1998Making SandwichesMelba Clubסרט קצר
גם הפיקה, ביימה וכתבה1998קסם מעשיסאלי אוונס1998נסיך מצריםמריםדיבוב1999כוחו של הטבעשרה לואיס2000תרפיה לסוכןג'ודי טיפגם מפיקה200028 ימיםגוון קאמינגס2000איזה מין שוטרתגרייסי הארטגם מפיקה2002נוסחה לרצחהבלשית קייסי מייוות'רגם מפיקה בפועל2002הסודות של יה-יהסידאלי ווקר2002שבועיים מראשלוסי קלסוןגם מפיקה2004התרסקותג'ין קבוט2005מאהב קטןMrs.
+שנהסדרהתפקידהערות1989Bionic Showdown: The Six Million Dollar Man and the Bionic Womanקייט מייסוןסרט טלוויזיה1989Starting from Scratchברברה וובסטרפרק - "Confidence Game"1989The Preppie Murderסטייסיסרט טלוויזיה1990נערה עובדתטס מק'גיל12 פרקים1990Lucky Chancesמריה סנטנגלומיני-סדרה2004−2002ג'ורג' לופז איימי3 פרקים; גם מפיקה בפועל
סנדלר הוא אדם העוסק בייצור או בתיקון של נעליים וסנדלים.
יש סנדלרים המתמחים בסוג מסוים של נעליים, כגון נעליים אורתופדיות.
הסנדלרות היא מקצוע שהולך ונעלם, מכמה סיבות.
ראשית, מרבית הנעליים מיוצרות כיום בייצור המוני בבתי חרושת.
שנית, אנשים רבים מעדיפים לרכוש נעליים חדשות מאשר לתקן את נעליהם הישנות, הן משום שהבדלי העלות אינם משמעותיים והן בשל שינוי בהרגלי הצריכה.
שלישית, אמצעי הייצור והחומרים מהם עשויות נעליים השתנו, וכיום רבות הנעליים שלא ניתנות לתיקון עם התבלותן.
שמות המשפחה "שומאכר" (Schumacher) ו"שוסטר" (Schuster) פירושם בגרמנית סנדלר, ומקור השמות הוא לרוב כאשר אחד מאבות משפחה זו אכן היה סנדלר.
שמות המשפחה Sandler, Sandel ו-Sandelmann גם הם מצביעים לרוב על היות אחד מאבות המשפחה סנדלר.
במשך שנים רבות נחשבו מקצועות העור, ובתוכם מקצוע הסנדלרות, למקצוע נחשל.
הפועלים בתחום סבלו ממצוקה כלכלית ומחסור במקורות פרנסה, בין השאר, עקב התחרות עם סחורה תוצרת חוץ.
בשנות מלחמת העולם השנייה הוטב המצב משני טעמים: הראשון, הזמנות הצבא הבריטי: ישראל הייתה הספק הראשי של נעליים לצבא בכל המזרח התיכון, והשני, האטה ביבוא.
מרבית הפועלים הסנדלרים בארץ היו בני עדות המזרח.
בשנות ה-40 חלה הטבה בתנאים עקב התארגנות מקצועית במסגרת ההסתדרות שהולידה הסכמי עבודה מול המעסיקים.
בדצמבר 1937 יצאו סנדלרי ירושלים בשיתוף עם האיגוד למען תוצרת הארץ, למשמרות מחאה מול בית המסחר לנעלים "קדימה" שהציף את השוק בנעליים מיובאות מסוריה.
המשמרות גרמו לקונים רבים לחזור בהם מקנייתם.
בין השנים 1950–1951, בתקופת הצנע, התקיימו בארץ שביתות סנדלרים בשל העדר הקצבה מתאימה של עורות לייצור נעליים.
בתקופת הקיצוב מנה ארגון הסנדלרים והאורתופדים של תל אביב-יפו כאלף חברים.
בשנות ה-60 היה מחסור גדול בסנדלרים.
בגלל חוסר היוקרה שבו, לא היה דור המשך שילמד את המקצוע.
מוסד שהכשיר בכל זאת, נערים למקצוע הסנדלרות היה בית הספר המקצועי "כפר בתיה" (נוסד ב-1947).
אחת העתודות המקצועיות במקום הייתה מגמת סנדלרות.
"כל שנה מסיימים את לימודיהם כ-20 סנדלרים" לאחר הכשרה מקצועית של שנה וחצי-שנתיים.
הביטוי "הסנדלר הולך יחף" מתייחס לאדם בעל מומחיות בתחום מסוים, שאינו מממש את מומחיותו כלפי עצמו.
(מקורו בחרוז בערבית: איסקאפי - חאפי)
במחזה שלמה המלך ושלמי הסנדלר, שלמי הוא סנדלר הדומה במראהו לשלמה המלך, והשניים מחליפים בתפקידיהם לזמן קצר.
הסנדלר מסמל את הניגוד המוחלט למלך, בהיותו איש פשוט וקשה יום.
בשחמט, "מט סנדלרים" הוא כינוי להשגת מט בתוך ארבעה מהלכים.
הביטוי הלטיני "סנדלר, לא מעל הסנדל" (לטינית: ne supra crepidam, sutor) מיוחס לצייר היווני אפלס שהפנה אותו לסנדלר שיעץ לאמן איך לצייר נעל ואחר כך הרשה לעצמו להעיר הערות נוספות.
כוונת האמרה שהמומחה יעסוק במומחיותו.
כינוי לרופא חסר כישרון, "זה רופא?, זה סנדלר"...
בשנים האחרונות התחילו אנשים ומפעלים למחזר נעליים בצורות שונות.
יש המשתמשים בנעליים ישנות בתור עציצים, יש המפרקים אותן לגורמים ומשתמשים בהן ליצירת תיקים.
חברות מסוימות מייצרות נעליים מפסולת פלסטיק.
חברת אדידס למשל, הופכת פסולת בקבוקים מהים לנעלי ובגדי ספורט.
ביהדות, סַנְדָּק (נקרא גם: בעל ברית) הוא האיש המחזיק על ברכיו את הנימול בעת ביצוע המילה (ובמקרה של נימול בוגר, תומך בו).
קיימים מספר מקורות למנהג הסנדקאות בכמה מדרשים.
במדרש תהילים ("שוחר טוב", סימן לה) מבואר שהקב"ה שימש כסנדק הראשון.
כאשר אברהם אבינו היה ירא למול את עצמו, הקב"ה אחזו וסייע לו, ובכך הפך לסנדק של אברהם אבינו.
מקור מוקדם נוסף מופיע בתרגום יהונתן בן עוזיאל, הכותב על הפסוק "גם בני מכיר בן מנשה יולדו על ברכי יוסף", מבאר: בני מכיר בן מנשה כד אתילידו גזרינון יוסף".
המפרש מפרש: "רוצה לומר שיוסף היה סנדק, שעל ברכי יוסף היו נימולים".
אף שההסנדקאות אינה מצווה אלא מנהג, בילקוט שמעוני מובא מדרש המייחס את הסנדקאות כמצווה כך נאמר "כל עצמותי תאמרנה, אמר דוד אני משבחך בכל אברי ומקיים בהן המצות בראשי ...
ברכים, בהן אני עושה סנדיקוס לילדים בשעת מילה ופריעה.
לכך נאמר כל עצמותי תאמרנה ה' מי כמוך."
לפי ספר הערוך, מקור המילה בלשון יוון ורומי ופירושה "פטרין (מלשון פטרון) ופרקליט".
בתלמוד הירושלמי נאמר שהסנדק הוא בחזקת שליח בית דין, ונטען שבזמן ברכה, האב עצמו צריך להחזיק בילד ולא שליח.
המהרי"ל (מנהגים, הלכות מילה אות א), דימה את הסנדקאות להקטרת קטורת בבית המקדש.
כך נאמר ברמ"א "אמרו שהסנדק דומה למקטיר קטורת, וכמו שהקטורת מביאה לעושר לכהן המקטיר אותה, כך הסנדקאות מביאה עושר לסנדק.
ומטעם זה לא נותנים לאותו אדם להיות סנדק שוב ושוב, אלא מחלקים את הכבוד בין אנשים שונים, כמו שלא נתנו לכהן אחד להקטיר פעמיים קטורת, כדי לזכות את כולם בברכת העושר."
לפי האור זרוע, יש לבחור סנדק שהוא "יהודי טוב" וטהור, כלומר צדיק.
ניתנו לכך טעמים שונים, יש שהסבירו כי אליהו הנביא נוכח בטקס הברית ולכן ראוי להושיב לידו איש צדיק וראוי.
הרב מרדכי יפה כתב שהסיבה היא משום שהסנדק צריך להתפלל על התינוק.
בפלא יועץ כתב טעם סגולי, שהסנדק הצדיק משפיע על נפשו של התינוק.
ישנן קהילות בהן בוחרים שני סנדקים, האחד מביא את הילד מידי הנשים אל הסנדק השני, שמחזיק אותו בשעת המילה.
יש גם מקומות בהם הכבוד מחולק בין גברים רבים, שמעבירים את הילד מיד ליד.
מנהג זה מכונה בקרב יהודי אשכנז "חייקעס" או "חיבוק".
בקבלה מיוחסת השפעה לזהות הסנדק על התינוק.
רבי יצחק מווינה כתב בספרו "אור זרוע" .
יש נוהגים שהסנדק נותן מתנות ליולדת ולילד בהגיע הילד לגיל שנה.
סנדלים הם פריטי הנעלה המורכבים מסוליות המהודקות אל כף הרגל ברצועות או בחבלים העוברים מעל לקימור כף הרגל ומסביב לקרסול.
בתקופות קדומות, לרבות ימי המקרא, היו הסנדלים פרטי הנעלה מקובלים ושרידיהם נמצאו אף בחפירות ארכאולוגיות ובאיורים עתיקים.
על אף שמקובל להגדיר את הסנדל כפריט הנעלה החייב לחשוף את רוב שטח כף הרגל ובמיוחד את אצבעות כף הרגל, לעיתים ההבחנה בין סנדל לסוג אחר של נעל מעורפלת.
נעילה של סנדלים עשויה לנבוע ממספר סיבות כגון:
מזג אוויר – בו הטמפרטורה גבוהה, לרבות בארצות חמות ובעונת הקיץ
בריאות – לעיתים ישנו צורך טיפולי בנעילת נעל שאינה סגורה או הדוקה אל כף הרגל.
אופנה – עיצוב, ייצור ושיווק סנדלים על-פי צו האופנה, בין אם היא עכשווית או כזו שמושפעת מן העבר.
מלאכת תיקוני הסנדלים – סנדלרות, היא מן המקצועות המסורתיים העתיקים ביותר הנעלמת אט אט מנוף העולם התעשייתי המודרני.
בשוק ההנעלה קיימים סנדלים מסוגים ודגמים שונים המיוצרים ממגוון חומרים כמו עור וקש, שעם, בד, גומי, עץ ופלסטיק.
לעיתים מתווספים אבזמים ותוספות שונות.
סנדלים תנ"כיים הם סנדלים בעלי מבנה פשוט: סוליה אליה מחוברות שתי רצועות עור המהודקות לרוחב כף הרגל ומסביב לקרסול.
העור ממנו מיוצרים הסנדלים צבוע לרוב בצבע חום או שחור.
שמם ניתן להם בשל הענקתם לצבר מראה של דמות מקראית, אך ככל הנראה המקור הוא הופעתם בציורי קיר עתיקים ובממצאים ארכאולוגיים מימי קדם.
סנדלים בהם רצועה מפרידה בין בוהן הרגל לשאר האצבעות, סנדלים אלה מאפשרים חשיפה מרבית של כף הרגל והן מקובלות בעיקר על נשים.
סנדלי שורש הוא שם המותג של סדרת הסנדלים שמייצרת חברת שורש אשר כוללת עשרות דגמים שונים לגברים, לנשים ולילדים.
הסנדלים ידועים בעיקר בשל העובדה שסוליית הגומי שלהם אינה מחליקה גם בתנאי רטיבות.
כמו כן, לכל דגם יש תכונות המייחדות אותו, כגון בולמי זעזועים ברמות שונות, יכולות נידוף זיעה, רפידות בעלות חומר אנטי-בקטריאלי ועוד.
סנדמן הוא דמות בדיונית של גיבור-על, המופיעה בחוברות הקומיקס חברת הצדק של אמריקה ביקום DC קומיקס.
סנדמן המקורי (וסלי דודס) הופיע לראשונה בחוברת New York World's Fair Comics #1 מאפריל 1939, ונוצר על ידי הכותב גרדנר פוקס והמאייר ברט קריסמן.
סנדמן הוא האלטר אגו אותו חלקו שבע דמויות - וסלי דודס, סנדרסון "סנדי" הוקינס (המזוהה ביותר עם הדמות), גארט סנפורד, הקטור הול, דניאל הול, וקיארן מארשל.
הוא גם אחד השמות בהם משתמש חלום, אחד מהנצחיים.
דמותו של דודס עוצבה במקור לפי דמויות ספרות זולה כדוגמת "הצל".
וסלי דודס היה לדמות הבדיונית הראשונה של חברת DC שנטלה את השם סנדמן.
מאפייניו החיצוניים כוללים חליפה מחויטת ירוקה, מגבעת ומסכת גז.
הוא הרבה להשתמש באקדח היורה גז מרדים.
דודס הפך לחבר מייסד של חברת הצדק של אמריקה.
בהמשך הוא השתמש בחול ולהביור כדי ליצור חומות במהירות, והתחבר לשותף צעיר בשם סאנדי, ילד הזהב.
שותפו הצעיר של דודס, סנדרסון "סאנדי" הוקינס, הפך לסנדמן השני עם פרישתו של דודס כאשר נשמתו נגזלה ממנו בידי ברוט וגלוב, שתי ישויות סיוט בלתי מזיקות ששוחררו מכלאם בעזרת קסם.
הוא לוקח את השליטה על ממד החלום.
סנדמן השלישי, שהופיע בתור הארד של הקומיקס, היה גארט סנפורד, פרופסור לפסיכולוגיה באוניברסיטת קליפורניה בלוס אנג'לס שנלכד בממד חלום ונכנס לתרדמת בעוד הוא חווה סיוטים על מפלצת עוצמתית.